**Ενδεικτικές δραστηριότητες για την περιγραφική αξιολόγηση**

Οι οργανωμένες και αυθόρμητες συζητήσεις στην ολομέλεια σε όλη τη διάρκεια του προγράμματος με τη χρήση ερωτήσεων κλειστού και ανοιχτού τύπου προσφέρουν ένα πλούσιο περιβάλλον για την αξιολόγηση της μάθησης των μαθητών/-τριών. Οι ερωτήσεις κλειστού τύπου βοηθούν τα πιο συνεσταλμένα παιδιά να εκφραστούν, να δώσουν την ευκαιρία σε παιδιά που δεν μιλούν καλά την ελληνική γλώσσα να επικοινωνήσουν και να εκφραστούν με απλές λέξεις. Οι ερωτήσεις ανοιχτού τύπου ενθαρρύνουν τα παιδιά να αναπτύσσουν τη δημιουργική και κριτική τους σκέψη, τη φαντασία τους και το λεξιλόγιο τους.

Στο τέλος κάθε εργαστηρίου, μετά την υλοποίηση των ειδικά σχεδιασμένων και οργανωμένων δραστηριοτήτων, γίνεται αξιολόγηση από τα ίδια τα παιδιά απαντώντας σε κατάλληλες ερωτήσεις του/της εκπαιδευτικού που μπορεί να τα βοηθήσει να αναπτύξουν τις σκέψεις τους, να μιλήσουν για τις εμπειρίες τους και τα έργα τους , να αναστοχάζονται.

* Η σύγκριση των ημιδομημένων εννοιολογικών χαρτών (αρχικών και τελικού) κινητοποιούν τις μεταγνωστικές διεργασίες μέσω του αναστοχασμού. Οι μαθητές/-τριες αναστοχάζονται σχετικά με την πορεία της διαδικασία της μάθησης τους, τον εμπλουτισμό των πρότερων γνώσεων τους και αξιολογούν τη συνεισφορά τους στη μαθησιακή διαδικασία.
* Η κλείδα αξιολόγησης για κάθε μαθητή/τρια βοηθούν τον/την εκπαιδευτικό να διαπιστώσει την επίτευξη των μαθησιακών στόχων σε επίπεδο Δεξιοτήτων Μάθησης, Δεξιοτήτων του Νου, Δεξιοτήτων Ζωής και Ψηφιακών Δεξιοτήτων.
* Οι φωτογραφίες, οι ηχογραφήσεις, οι βιντεοσκοπήσεις που χρησιμοποιεί ο/η εκπαιδευτικός για να καταγράψει σημαντικά στοιχεία της μάθησης και ανάπτυξης των μαθητών/-τριών.
* Τα φύλλα περιγραφικής αυτοαξιολόγησης που οργανώνονται και εφαρμόζονται από τα ίδια τα παιδιά.
* Η τήρηση ημερολογίου από τον/την εκπαιδευτικό για την αποτύπωση των παρατηρήσεων του/της σχετικά με την εξέλιξη του μαθητή/τριας.

Στο Φύλλο Αυτοαξιολόγησης προτείνεται να περιλαμβάνονται και ανοιχτού τύπου ερωτήσεις (ΙΕΠ, 2017), ώστε να ωθήσουν τον/την μαθητή/-τρια να εκφράσει ελεύθερα τις ιδέες, απόψεις, σκέψεις και συναισθήματά του/της για το πρόγραμμα.

• «Τι καινούργιο έμαθα από την υλοποίηση αυτού του θεματικού κύκλου;»

• «Πώς τα κατάφερα;»

• «Τι μου άρεσε περισσότερο;»

• «Τι θα θυμάμαι από την υλοποίηση αυτού του θεματικού κύκλου;»

• «Τι θα άλλαζα στην υλοποίηση του Σχεδίου Δράσης ώστε να γίνει ακόμη καλύτερο;»

• «Ποια από τα έργα μου θα επέλεγα να βάλω στον ατομικό μου φάκελο;»

**Φύλλο Περιγραφικής Αυτοαξιολόγησης**

|  |  |  |  |  |  |
| --- | --- | --- | --- | --- | --- |
| Τίτλος του σχεδίου δράσης | | | **Φροντίζω το Περιβάλλον Υπεύθυνα παιδιά-Υπερασπιστές των ζώων** | | |
|  |  |  | |  | Σχόλια παιδιών |
| Κατάφερα να  ολοκληρώσω τις εργασίες μου |  |  | |  |  |
| Ακούω προσεκτικά τους/τις  άλλους/-ες |  |  | |  |  |

|  |  |  |  |  |
| --- | --- | --- | --- | --- |
| Γνωρίζω τι θέλω  και τι αισθάνομαι |  |  |  |  |
| Κατάφερα να συνεργαστώ με τους/τις συμμαθητές/-τριές  μου |  |  |  |  |
| Είπα τη γνώμη μου στην ομάδα |  |  |  |  |
| Άκουγα με προσοχή τους/τις φίλους/ες μου  στην ομάδα όταν μιλούσαν |  |  |  |  |
| Σέβομαι τον  εαυτό μου και τους άλλους |  |  |  |  |
| Σέβομαι και υπακούω στους  κανόνες |  |  |  |  |
| Μου άρεσε το αποτέλεσμα της  δουλειάς μου |  |  |  |  |
| Μπορώ να σκεφτώ  διαφορετικούς τρόπους για να λύσω ένα πρόβλημα |  |  |  |  |
| Μπορώ να αναζητήσω πληροφορίες μέσα από μηχανές  αναζήτησης και να  χρησιμοποιήσω διαφορετικές λέξεις-κλειδιά για να βρώ τις πληροφορίες  που θέλω |  |  |  |  |
| Μπορώ να αποθηκεύσω το αρχείο στον επιλεγμένο φάκελο στον Υπολογιστή και  να το βρω |  |  |  |  |
| Παρουσίασα στην ολομέλεια ό,τι έκανα με  τον/τη φίλο/η μου |  |  |  |  |